Red Hat

Red Hat, Inc. er et flernasjonalt programvareselskap som ble grunnlagt i 1993 av Bob Young under navnet ACC Corporation. Etter et oppkjøp i 1995 av et annet selskap som ble grunnlagt av Marc Ewing, fikk selskapet sitt nåværende navn.  Selskapet har sitt hovedkvarter i Raleigh, Nord-Carolina i USA, og har filialer flere steder i verden. Red Hat er et av de mest kjente firmaene som aktivt arbeider med og promoterer fri og åpen programvare.

Den 12. november 1994 ble Red Hat Linux lansert; denne tidligere Linuxdistribusjonen var forgjengeren til Red Hat Enterprise Linux, som ble lansert i 2000, Red Hat Enterprise Edition Product Line Optimizes Solutions for Top e-Business Applications, Red Hat, 22. februar 2000 og Fedora, som ble lansert i 2003.Red Hat, Inc.: Fedora Core 1 Release Notes , 5. november 2003Niall C. Brady: Getting to Know Fedora Core 1, OSnews. 7. november 2003 Red Hat Enterprise Linux er et kommersielt operativsystem som er rettet mot næringslivet. Det har langtidsstøtte, og kundestøtten varer mellom 10 og 13 år for den enkelte versjon. Fedora er en fri og åpen avart av denne; den oppdateres langt oftere og har en kundestøtte på omkring et år for den enkelte versjon.

Red Hat tilbyr også mye annet, deriblant lagringsplass, 389 Directory Server for Fedora (med støtte for Red Hat Enterprise Linux 3 og senere, Debian, Solaris 8 og senere og HP-UX 11i), programmene CloudForms og OpenStack for nettskyen, virtualisering i form av programvaren Red Hat Enterprise Virtualization, programvare for ledelse, applikasjonsprogramvare og middelvareløsninger. I tillegg kommer kundestøtte, opplæring gjennom Red Hat Certificate System og rådgivningstjenester.

I årenes løp har selskapet ekspandert. Per 2016 har Red Hat kjøpt opp 30 andre selskaper, og av disse kan nevnes Cygnus Solutions og middelvarebedriften JBoss. I 1998 og 1999 kjøpte Intel Corporation, IBM, Compaq og Novell en aksjeminoritet i selskapet.

I august 2016 hadde selskapet 9 860 ansatte, og i 2016 en omsetning i netto på $ 199,37 millioner. I mars 2016 var Red Hat den nest største bidragsyteren til versjon 4.5 av Linuxkjernen, bare overgått av Intel Corporation.

29. oktober 2018 ble det kjent at IBM kjøper opp Red Hat for 284 milliarder kroner. Oppkjøpet er per 2019 historiens største for et programvare-selskap.

Historie
I 1993 starta Bob Young et firma som het ACC Corporation, en bedrift som solgte Linux- og UNIX-programvare. Så i 1994 så lagde Marc Ewing sin egen versjon av Linux som han kalte Red Hat Linux. Erwing ga den ut i oktober og den ble kjent som halloween-utgaven. Young kjøpte opp Ewings bedift i 1995, og de slo seg sammen til å bli Red Hat Software med Young som daglig leder.

Red Hat ble et aksjeselskap i 1999 og Matthew Szulik tok over som daglig leder.

Den 15. november 1999, kjøpte Red Hat Cygnus Solutions. Cygnus drev med kommersiell kundestøtte for fri programvare og hadde ansatt vedlikeholdere som arbeidet med bl.a GNU Debugger og GNU Binutils. En av gründerne, Michael Tieman, arbeidet nå som teknisk leder i Redhat, og nå for tida er han visepresident av «Open Source Affairs» hos Red Hat. Senere kjøpte Red Hat Wirespeed, C2Net og Hell's Kitchen Systems.

I februar 2000, ga Infoworld sin pris for årets operativsystem til Red Hat Linux for fjerde året på rad. I 2001 kjøpte Red Hat Planning Technologies, Inc, og i 2004 kjøpte de AOL sin «iPlanet directory and certificate server software»

Firmaet sitt hovedkvarter ble flyttet fra Durham i North Carolina til Raleigh i 2002. 

Samme år introduserte Red Hat sin første Linux-distribusjon retta mot store bedrifter: Red Hat Advanced Server, som seinere fikk navnet  Red Hat Enterprise Linux. Dell, IBM, HP og Oracle Corporation annonserte si støtte til plattformen.

Red Hat kjøpte det åpen kildekode-baserte middelvarebedriften Jboss i juni 2006 og JBoss ble ei egen avdeling hos Red Hat. September samme år ga Red Hat ut sin første programvarebunke med JBoss-teknologi.

I mars 2008 kjøpte Red Hat opp Amentra, en bedrift som arbeida med bl.a tjenesteorientert arkitektur, forretningsprosessovervåking, systemutvikling og dataløsninger for store bedrifter. Amentra er et uavhengig Red Hat-firma.

29. oktober 2018 ble det kjent at IBM kjøper opp Red Hat for 284 milliarder kroner. Oppkjøpet er per 2019 historiens største for et programvare-selskap. Konkurransemyndighetene i USA godkjente oppkjøpet i mai 2019, og EU godkjente det i juni samme år. IBM har betalt 190 dollar per Red Hat-aksje.

Fedora Project

«Fedora Project» er et brukerstyrt fri-programvareprosjekt sponsa av Red Hat. Prosjektet sitt mål er å promotere den raske utviklinga til fri og åpen programvare og den raske innovasjonen er mulig ved å bruke åpne løsninger og offentlige fora.

Prosjektet er leda av «Fedora Project Board», som består av ledere av brukergrupper og Red Hat-ansatte, og gruppa styrer retninga til prosjektet og Fedora-distribusjonen generelt. Red Hat støtter prosjektet ved å ha ansatte som arbeider sammen med brukerne, og mange løsninger i «Fedora Project» havner også i Red Hat Enterprise Linux.

Linux-distribusjoner
 Red Hat Enterprise Linux
 Red Hat Directory Server
 Red Hat Certificate System
 Fedora

Oppkjøp
 Dato Selskap Virkefelt Land Verdi (USD) Referanser  Atomic Vision Design av hjemmesider  —    Delix Computer GmbH-Linux Div Datamaskiner og programvare  —   Cygnus Solutions GNU Compiler Collection, GNU Debugger, GNU Binutils  $   Bluecurve Programvare for IT-håndtering  $   Wirespeed Communications Internettprogrammer  $   Hell's Kitchen Systems Internettprogrammer  $   C2Net Internettprogrammer  $   Akopia Hjemmesider for elektronisk handel  —   Planning Technologies Rådgivning  $   ArsDigita Aktiva og ansettelse  —   NOCpulse Programvare  —   Sistina Software Global File System, Logical Volume Manager, Device mapper  $   Netscape Security-Certain Asts Visse former for aktiva  —   JBoss Middelvare  $   MetaMatrix Programvare for informasjonshåndtering  —   Mobicents Programvare for telekommunikasjon  —   Amentra Rådgivning  —   Identyx Programvare  —   Qumranet Kjernebasert virtuell maskin, Red Hat Enterprise Virtualization, SPICE  $   Makara Programvare for næringslivet  —   Gluster GlusterFS  $   FuseSource Programvare for næringslivet  —   Polymita Programvare for næringslivet  —   ManageIQ Programvare for instrumentering  $    The CentOS Project CentOS  —   Inktank Storage Ceph  $    eNovance Integrasjon av OpenStack  $   FeedHenry Mobile applikasjoner  $   Ansible Konfigurasjonsstyring, instrumentering  —   3scale API-styring  — 

 Noter 

Referanser


 Eksterne lenker 


 Priser på Red Hat sine produkter


Kategori:IBM